Vi havde et virkelig dejligt ophold i Martines meget autentiske trullo. Vi landede midt i en hedebølge, men vi havde heldigvis den dejlige store pool til at køle os af. Det passede os rigtig godt, at trulloen lå langt ude i olivenmarkerne med total fred på nær cikadesang og med mange friske frugter fra figner, blommer, mandler osv.
Trulloen er meget autentisk i sin indretning, men alligevel med alle de bekvemmeligheder man har brug for - også trådløst internet, opvaskemaskine og ikke mindst ventilatorerne.
Vi nød også at besøge de nærliggende byer - børnene satte især pris på Francavilla Fontana og Rubinos isbutik, mens min mand, der er geolog, var glad for de fantastiske drypstensgrotter, der findes inden for køreafstand.
Alt i alt havde vi en rigtig dejlig uge i Martines fine trullo.